Държавен вестник, бр. 84, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  84
сключване на осигурителни договори от името 
и за сметка на дружеството. При съмнения дали 
определено лице действително е посредник на 
дружеството, може да се направи справка във 
водения от КФН регистър, достъпен на нейната 
интернет страница (www.fsc.bg). При подписва-
не на договора ПОД следва да Ви предостави 
екземпляр от него. Също така имате право 
да получите копие от основния устройствен 
акт на ДПФ – правилника за организацията и 
дейността му, и копие от инвестиционната му 
политика.
Осигурителната вноска може да бъде месеч-
на, за друг период или еднократна. Осигурителни 
вноски могат да правят:
– осигуреното лице – за своя сметка;
– работодателят на лицето – в полза на оси-
гуреното лице, което трябва да е предоставило 
писмено съгласие за това;
– друг осигурител – в полза на осигуреното 
лице, което трябва да е предоставило писмено 
съгласие за това. 
Осигурителите са длъжни по желание на оси-
гуреното лице да удържат от възнаграждението 
му за съответния месец осигурителната вноска, 
която е за негова сметка, и да я превеждат на 
съответния ДПФ. Внасянето на осигурителни 
вноски от осигурителите не задължава осигу-
реното лице да прави вноски за своя сметка. 
Тъй като осигуряването в ДПФ е изградено 
изцяло на доброволен принцип, може внасянето 
на осигурителни вноски да се прекъсва, като 
това не води до загуба на пенсионни права или 
санкции за осигурителя или осигуреното лице. 
При възможност внасянето на осигурителни 
вноски може да се поднови. 
Осигурителните вноски на всяко лице се 
натрупват по негова индивидуална партида във 
фонда, като вноските от осигурителите се водят 
отделно от личните вноски и от вноските на 
другия осигурител. Натрупаните средства по 
индивидуалната партида на осигуреното лице 
са лични и се наследяват. 
Съвкупността от средствата в партидите 
формира нетните активи на ДПФ. ПОД управ­
лява активите на фонда, като ги инвестира в 
определени и ограничени от закона финансови 
инструменти, с цел средствата по партидите 
на осигурените лица да нарастват с дохода, 
реализиран при инвестирането. 
Осигуреният в ДПФ има право на лична 
пенсия за старост, която може да бъде пожиз-
нена или срочна, в зависимост от предвиденото 
в правилника за организацията и дейността на 
фонда и предпочитанията на лицето. Правото 
на пенсия възниква при придобиване на право 
на пенсия за осигурителен стаж и възраст от 
държавното обществено осигуряване. Пенсия от 
ДПФ може да бъде получавана и при навършване 
на възрастта за придобиване право на пенсия за 
осигурителен стаж и възраст или до 5 години 
преди навършване на тази възраст. Размерът 
на пожизнената пенсия, получавана от ДПФ, 
се изчислява на основата на натрупаната в 
индивидуалната партида сума в съответствие 
с определените биометрични таблици и техни-
чески лихвен процент, а размерът на срочната 
пенсия – от натрупаната сума по индивидуална-
та партида, срока на получаване и технически 
лихвен процент. Сумата по индивидуалната 
партида се формира от направените вноски 
и дохода от тяхното инвестиране, намалени с 
таксите и удръжките, предвидени в КСО и в 
правилника на фонда. 
Осигуряването в ДПФ дава право и на лична 
пенсия за инвалидност. То възниква от датата 
на инвалидизирането, посочена в решението 
на териториалната експертна лекарска коми-
сия (ТЕЛК) или на Националната експертна 
лекарска комисия (НЕЛК). Личната пенсия 
за инвалидност може да бъде пожизнена или 
срочна в зависимост от решението на ТЕЛК 
или НЕЛК.
Осигуреното в ДПФ лице може във всеки 
един момент да изтегли натрупаните средства 
по индивидуалната си партида от лични внос-
ки. Средствата, натрупани от вноски за сметка 
на работодател, могат да бъдат получени при 
придобиване право на лична пенсия за старост 
или за инвалидност. Средствата от вноски на 
друг осигурител могат да бъдат изтеглени преди 
придобиване на право на пенсия, ако другият 
осигурител не е ограничил правото за това.
Осигуреното лице може да прехвърли натру-
паните средства по индивидуалната му партида 
или част от тях от един в друг ДПФ не повече 
от веднъж в рамките на една календарна година. 
В случай на несъгласие с извършени промени 
в правилника за организацията и дейността на 
ДПФ или в инвестиционната му политика, които 
не произтичат от изменение в нормативната 
уредба, осигуреното лице има право да прехвър-
ли натрупаните средства по индивидуалната си 
партида в друг ДПФ, ако в тримесечен срок от 
уведомлението за направените промени подаде 
заявление за това. Работодателят или другият 
осигурител може да ограничи правото на прех-
върляне в друг ДПФ на средствата, натрупани 
от вноски за тяхна сметка. Ограничението за 
прехвърляне не се прилага при прекратяване 
на осигурителния договор и при прекратяване 
на трудовото отношение с работодателя. Също 
така осигуреното лице има право да прехвърли 
не повече от веднъж в рамките на една кален-
дарна година натрупаните по индивидуалната 
му партида средства от лични вноски или част 
от тях по индивидуална партида на съпруг или 
на роднини по права линия до втора степен.
Осигуряването в ДПФ дава право и на на-
следствена пенсия. Осигуреното лице посочва 
своите наследници в договора за допълнително 
доброволно пенсионно осигуряване, в проти-
вен случай за такива се приемат законовите 
наследници. Осигуреното лице има възможност 
да промени посочените от него наследници. 
Когато осигуреното лице не е посочило на-
следници в осигурителния си договор и няма 
наследници по закон, натрупаните средства по 
индивидуалната му партида остават в резерва 
на пенсионноосигурителното дружество за из-
плащане на пожизнени пенсии.